**ΔΗΛΩΣΗ ΑΚΕΡΑΙΟΤΗΤΑΣ[[1]](#footnote-1)**

**ΕΠΙΛΕΓΕΝΤΑ ΦΟΡΕΑ ΥΛΟΠΟΙΗΣΗΣ**

**-**

**ΠΡΟΓΡΑΜΜΑ “PREVENT – CERV DAPHNE”**

###### *\* Προς υπογραφή μέσω της εφαρμογής “Ψηφιακή Βεβαίωση Εγγράφου”:* [*https://www.gov.gr/ipiresies/polites-kai-kathemerinoteta/psephiaka-eggrapha-gov-gr/psephiake-bebaiose-eggraphou*](https://www.gov.gr/ipiresies/polites-kai-kathemerinoteta/psephiaka-eggrapha-gov-gr/psephiake-bebaiose-eggraphou)

###### Προς το Ίδρυμα Μποδοσάκη (εφεξής πιο κάτω χάριν συντομίας το «Ίδρυμα»):

|  |  |
| --- | --- |
| Τόπος |  |
| Ημερομηνία |  |
| Δηλών -Δηλούσα |  |
| ΑΦΜ δηλούντος - δηλούσας |  |
| ΑΔΤ δηλούντος-δηλούσας |  |
| Διεύθυνση κατοικίας δηλούντος - δηλούσας  |  |
| E-mail κ΄ Τηλέφωνο επικοινωνίας δηλούντος-δηλούσας |  |
| Ιδιότητα |  |
| Επωνυμία Φορέα |  |
| Δήμος Έδρας Φορέα |  |
| Διεύθυνση Φορέα |  |
| ΑΦΜ Φορέα |  |
| ΔΟΥ Φορέα |  |
| Θεματική Προγράμματος “PREVENT” (εφεξής το «Πρόγραμμα») |  |
| Τίτλος Προτεινόμενου Έργου  |  |
| Εταίρος **(εάν υπάρχει)** |  |

**Ο παρακάτω υπογράφων – Η παρακάτω υπογράφουσα, ενεργώντας υπό την ανωτέρω ιδιότητα μου, ΔΗΛΩΝΩ ΥΠΕΥΘΥΝΑ ΟΤΙ:**

1. Όλες ανεξαιρέτως οι πληροφορίες που περιλαμβάνονται στην αίτηση του Φορέα που εκπροσωπώ για τη λήψη Επιχορήγησης για το πιο πάνω Έργο στο πλαίσιο του Προγράμματος είναι πλήρεις και αληθείς και η εν λόγω αίτηση δεν θίγει καθ’ οιονδήποτε τρόπο δικαιώματα διανοητικής (πνευματικής και βιομηχανικής) ιδιοκτησίας οποιουδήποτε εμπλεκόμενου προσώπου ή/και τρίτων.
2. Ο ως άνω Φορέας που εκπροσωπώ πληροί τα κριτήρια γενικής επιλεξιμότητας για την υποβολή αίτησης επιχορήγησης και τη σύναψη της σύμβασης επιχορήγησης, όπως αυτά προσδιορίζονται στην Πρόσκληση και τις Οδηγίες Υποβολής Αιτήσεων του Προγράμματος.
3. Ο Φορέας που εκπροσωπώ έχει λάβει πλήρη και σαφή γνώση των όρων της Πρόσκλησης, των Οδηγιών Υποβολής Αιτήσεων και εν γένει όλων των εγγράφων του Προγράμματος, αποδέχεται αυτούς ρητά και ανεπιφύλακτα και δεσμεύεται ότι θα υλοποιήσει το επιλεγέν Έργο σε απόλυτη συμμόρφωση με τους εν λόγω όρους, τους όρους της οικείας σύμβασης επιχορήγησης που θα συναφθεί, την εφαρμοστέα εθνική και ενωσιακή νομοθεσία, καθώς και τα υψηλότερα ηθικά πρότυπα διαφάνειας και λογοδοσίας.
4. Ο Φορέας που εκπροσωπώ έχει λάβει πλήρη και σαφή γνώση ότι το Πρόγραμμα υλοποιείται στο πλαίσιο του Citizens, Equality, Rights and Values Programme (CERV) της Ευρωπαϊκής Ένωσης, με Χρηματοδοτική Αρχή την Ευρωπαϊκή Επιτροπή, Γενική Διεύθυνση για τη Δικαιοσύνη και τους Καταναλωτές (European Commission, Directorate-General for Justice and Consumers – DG JUST).
5. Ο Φορέας που εκπροσωπώ έχει λάβει πλήρη και σαφή γνώση ότι το Citizens, Equality, Rights and Values Programme (CERV) της Ευρωπαϊκής Ένωσης διέπεται από τον Κανονισμό (ΕΕ) 2018/1046 (EU FINANCIAL REGULATION) και τον Κανονισμό (ΕΕ) 2021/692 του Ευρωπαϊκού Κοινοβουλίου και του Συμβουλίου της 28.04.2021 *[δια του οποίου θεσμοθετείται το Citizens, Equality, Rights and Values Programme (CERV)]* και δεσμεύεται ότι θα υλοποιήσει το επιλεγέν Έργο δίχως να παραβιάζεται το εν λόγω κανονιστικό πλαίσιο.
6. Ο ως άνω Φορέας που εκπροσωπώ αποτελεί νομικό πρόσωπο μη κερδοσκοπικού χαρακτήρα με έδρα στην Ελλάδα και δεν έχει εμπορική ιδιότητα, μήτε κατά το τυπικό μήτε κατά το ουσιαστικό σύστημα.
7. Ο ως άνω Φορέας που εκπροσωπώ είναι ανεξάρτητος από τοπικές, περιφερειακές και εθνικές κυβερνήσεις, άλλες δημόσιες αρχές και πολιτικά κόμματα.
8. Το προτεινόμενο προς επιχορήγηση Έργο δεν έχει θρησκευτικό, πολιτικό ή συνδικαλιστικό – επαγγελματικό χαρακτήρα.
9. Ο ως άνω Φορέας που εκπροσωπώ συμμορφώνεται απολύτως στο εκάστοτε εφαρμοστέο κανονιστικό - εθνικό και ενωσιακό - πλαίσιο κατά την άσκηση των δραστηριοτήτων του.
10. **Οι καταστατικοί σκοποί** του ως άνω Φορέα που εκπροσωπώ συμμορφώνονται απολύτως με τις αρχές της Ευρωπαϊκής Ένωσης (EU VALUES), όπως αποτυπώνονται στο άρθρο 2 της Συνθήκης για την Ευρωπαϊκή Ένωση και τη Χάρτα των Θεμελιωδών Δικαιωμάτων της Ευρωπαϊκής Ένωσης (άρθρο 21)[[2]](#footnote-2), και σέβονται τα δικαιώματα των παιδιών, όπως περιγράφονται στο άρθρο 24 της Χάρτας των Θεμελιωδών Δικαιωμάτων της Ευρωπαϊκής Ένωσης, τη Σύμβαση για τα Δικαιώματα του Παιδιού των Ηνωμένων Εθνών και εν γένει το ευρωπαϊκό και διεθνές κανονιστικό – νομικό πλαίσιο για τα δικαιώματα των παιδιών.
11. **Κατά την άσκηση των δραστηριοτήτων του** ο ως άνω Φορέας που εκπροσωπώ συμμορφώνεται απολύτως με τις αρχές της Ευρωπαϊκής Ένωσης (EU VALUES), όπως αποτυπώνονται στο άρθρο 2 της Συνθήκης για την Ευρωπαϊκή Ένωση και τη Χάρτα των Θεμελιωδών Δικαιωμάτων της Ευρωπαϊκής Ένωσης (άρθρο 21), και σέβεται τα δικαιώματα των παιδιών, όπως περιγράφονται στο άρθρο 24 της Χάρτας των Θεμελιωδών Δικαιωμάτων της Ευρωπαϊκής Ένωσης, τη Σύμβαση για τα Δικαιώματα του Παιδιού των Ηνωμένων Εθνών και εν γένει το ευρωπαϊκό και διεθνές κανονιστικό – νομικό πλαίσιο για τα δικαιώματα των παιδιών.
12. **Το πιο πάνω επιλεγέν προς επιχορήγηση Έργο** συμμορφώνεται απολύτως με τις αρχές της Ευρωπαϊκής Ένωσης (EU VALUES), όπως αποτυπώνονται στο άρθρο 2 της Συνθήκης για την Ευρωπαϊκή Ένωση και τη Χάρτα των Θεμελιωδών Δικαιωμάτων της Ευρωπαϊκής Ένωσης (άρθρο 21), και σέβεται τα δικαιώματα των παιδιών, όπως περιγράφονται στο άρθρο 24 της Χάρτας των Θεμελιωδών Δικαιωμάτων της Ευρωπαϊκής Ένωσης, τη Σύμβαση για τα Δικαιώματα του Παιδιού των Ηνωμένων Εθνών και εν γένει το ευρωπαϊκό και διεθνές κανονιστικό – νομικό πλαίσιο για τα δικαιώματα των παιδιών.
13. Ο ως άνω Φορέας που εκπροσωπώ θα υλοποιήσει το πιο πάνω επιλεγέν Έργο με απόλυτο σεβασμό στις αρχές της Ευρωπαϊκής Ένωσης (EU VALUES), όπως αποτυπώνονται στο άρθρο 2 της Συνθήκης για την Ευρωπαϊκή Ένωση και τη Χάρτα των Θεμελιωδών Δικαιωμάτων της Ευρωπαϊκής Ένωσης (άρθρο 21), και στα δικαιώματα των παιδιών, όπως περιγράφονται στο άρθρο 24 της Χάρτας των Θεμελιωδών Δικαιωμάτων της Ευρωπαϊκής Ένωσης, τη Σύμβαση για τα Δικαιώματα του Παιδιού των Ηνωμένων Εθνών και εν γένει το ευρωπαϊκό και διεθνές κανονιστικό – νομικό πλαίσιο για τα δικαιώματα των παιδιών.
14. Ο Φορέας που εκπροσωπώ **δεν** εγκρίνει, υποστηρίζει ή προάγει καθ’ οιονδήποτε τρόπο (συμπεριλαμβανομένων των επικοινωνιακών στρατηγικών ή δημόσιων μηνυμάτων) οποιουδήποτε τύπου φυσική ή/και ψυχική βία σε βάρος γυναικών, παιδιών και άλλων ευάλωτων ομάδων.
15. Ο ως άνω Φορέας που εκπροσωπώ θα υλοποιήσει το επιλεγέν Έργο **δίχως** να λάβουν χώρα δραστηριότητες που δεν συμμορφώνονται στις αρχές της Ευρωπαϊκής Ένωσης (EU VALUES) ή δεν σέβονται το ευρωπαϊκό και διεθνές κανονιστικό – νομικό πλαίσιο δικαιωμάτων των παιδιών ή συνιστούν έγκριση – υποστήριξη οποιουδήποτε τύπου φυσικής ή/και ψυχικής βίας σε βάρος γυναικών, παιδιών και άλλων ευάλωτων ομάδων.
16. Ο Φορέας που εκπροσωπώ διαπνέεται από τη φιλοσοφία της προαγωγής των βέλτιστων συμφερόντων των παιδιών και των αρχών της μη πρόκλησης ζημίας, προασπίζοντας τα δικαιώματα των παιδιών, όπως αυτά προβλέπονται στο ευρωπαϊκό και διεθνές κανονιστικό πλαίσιο, συμπεριλαμβανομένης της Σύμβασης για τα Δικαιώματα του Παιδιού των Ηνωμένων Εθνών.
17. **Στο μέτρο που το επιλεγέν προς επιχορήγηση έργο περιλαμβάνει δράσεις με άμεση επαφή με παιδιά,** ο Φορέας που εκπροσωπώ εγγυάται ότι έχει θεσπίσει, εφαρμόζει και θα συνεχίσει να εφαρμόζει πλήρη και αξιόπιστη Πολιτική Προστασίας Παιδιών, η οποία καλύπτει τις τέσσερις (4) περιοχές ενδιαφέροντος που περιγράφονται στα Keeping Children Safe Child Safeguarding Standards[[3]](#footnote-3).
18. Ο Φορέας που εκπροσωπώ εγγυάται ότι για το επιλεγέν Έργο δεν συντρέχει οποιοδήποτε ενδεχόμενο – οποιοσδήποτε κίνδυνος διπλής χρηματοδότησης, καθώς επίσης και ότι οι προμήθειες (ή/και οι υπεργολαβίες, εάν προβλέπεται) για την υλοποίηση του Έργου θα είναι απολύτως απαλλαγμένες από συνθήκες σύγκρουσης συμφερόντων και αθέμιτες – ανήθικες πρακτικές. Εν γένει δεσμεύεται ότι οι σχετικές αναθέσεις προμηθειών (ή/και των υπεργολαβιών, εάν προβλέπεται), όπως και η εκτέλεση αυτών, θα λάβουν χώρα με απολύτως δίκαιες, διαφανείς, αποτελεσματικές και σύμφωνες με την εφαρμοστέα νομοθεσία και τους όρους του Προγράμματος, διαδικασίες.
19. O ως άνω Φορέας που εκπροσωπώ πληροί όλες τις ακόλουθες προϋποθέσεις:
	1. Δεν τελεί υπό πτώχευση, αναγκαστική διαχείριση, εκκαθάριση, διαδικασία συνδιαλλαγής με πιστωτές του, οποιοδήποτε δικαστικό περιορισμό ή υποχρέωση συμμόρφωσης προς δικαστικές αποφάσεις ή διαταγές ή άλλες παρόμοιες διαδικασίες (π.χ. διορισμό διοίκησης).
	2. Οι εταίροι, οι νόμιμοι εκπρόσωποι, οι διαχειριστές, τα μέλη του Διοικητικού ή του Εποπτικού Συμβουλίου και εν γένει τα μέλη των οργάνων διοίκησης του δεν έχουν καταδικαστεί για οποιοδήποτε ποινικό αδίκημα από τα πιο κάτω αναφερόμενα:

**α)** συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση),

**β)** ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής – μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

**γ)** απάτη, εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδή βεβαίωση, νόθευση κ.λπ.) 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

**δ)** τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’103),

**ε)** νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

**στ)** παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), και τα εγκλήματα του άρθρου 323Α του Ποινικού Κώδικα (εμπορία ανθρώπων).

* 1. Οι εταίροι, οι νόμιμοι εκπρόσωποι, οι διαχειριστές, τα μέλη του Διοικητικού ή του Εποπτικού Συμβουλίου και εν γένει τα μέλη των οργάνων διοίκησής του φορέα που εκπροσωπώ, δεν έχουν βρεθεί ένοχοι σοβαρού επαγγελματικού παραπτώματος ή/και παραβιάσεων κανόνων δημόσιων προμηθειών αγαθών ή υπηρεσιών ή/και παραβιάσεων κανόνων εθνικών ή ενωσιακών επιχορηγήσεων, ενισχύσεων κ.λπ. ή/και για παρατυπίες κατά την έννοια του άρθρου 1 (2) του Κανονισμού 2988/1995 περί προστασίας των οικονομικών συμφερόντων της Ευρωπαϊκής Ένωσης.
	2. Δεν έχει ιδρυθεί υπό διαφορετική δικαιοδοσία επί σκοπώ καταστρατήγησης δημοσιονομικών, κοινωνικών ή άλλων νόμιμων υποχρεώσεων, προβλεπόμενων στην πραγματική χώρα προέλευσης.
	3. Δεν έχει ιδρύσει άλλο νομικό πρόσωπο υπό διαφορετική δικαιοδοσία επί σκοπώ καταστρατήγησης δημοσιονομικών, κοινωνικών ή άλλων νόμιμων υποχρεώσεων, προβλεπόμενων στην πραγματική χώρα προέλευσης.
	4. Είναι φορολογικά και ασφαλιστικά ενήμερος και θα είναι φορολογικά και ασφαλιστικά ενήμερος καθ’ όλη τη διάρκεια υλοποίησης του Έργου.
1. Ο ως άνω Φορέας που εκπροσωπώ έχει την οργανωτική, οικονομική και λειτουργική ικανότητα υλοποίησης και ολοκλήρωσης του επιλεγέντος Έργου.
2. Ο ως άνω Φορέας που εκπροσωπώ δεν είχε καθ’ οιονδήποτε τρόπο (άμεσα ή έμμεσα) ανάμειξη – συμμετοχή στην προετοιμασία της Πρόσκλησης του Προγράμματος και εν γένει δεν ενήργησε ούτε θα ενεργήσει αθέμιτα, παράνομα ή καταχρηστικά σε όλα τα στάδια του Προγράμματος, δηλαδή από την υποβολή της υποψηφιότητας του, την εκτέλεση και ολοκλήρωση της σύμβασης επιχορήγησης, αλλά και μετά την ολοκλήρωση αυτής. Ειδικότερα, δηλώνω υπεύθυνα ότι ο ως άνω Φορέας που εκπροσωπώ (ενδεικτικά):
* δεν διέθετε ούτε διαθέτει εσωτερική - προνομιακή πληροφόρηση, πέραν των στοιχείων που περιήλθαν στη γνώση και στην αντίληψη του μέσω των δημόσιων εγγράφων του Προγράμματος,
* δεν ενήργησε ούτε θα ενεργήσει παράνομες πληρωμές για διευκολύνσεις, εξυπηρετήσεις ή υπηρεσίες που αφορούν στην αξιολόγηση της αίτησης επιχορήγησης, στη σύναψη της σύμβασης επιχορήγησης ή/και στον έλεγχο εκτέλεσης της σύμβασης επιχορήγησης,
* δεν προσέφερε ούτε θα προσφέρει, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων του Ιδρύματος Μποδοσάκη ή/και του NGO SUPPORT CENTRE (Κύπρος), καθώς και σε συζύγους και συγγενείς (εξ αίματος ή εξ αγχιστείας κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού) ή συνεργάτες αυτών ούτε χρησιμοποίησε ή θα χρησιμοποιήσει τρίτα πρόσωπα για να διοχετεύσουν χρηματικά ποσά στα προαναφερόμενα πρόσωπα,
* δεν επιχείρησε ούτε θα επιχειρήσει να επηρεάσει με αθέμιτο τρόπο τη διαδικασία λήψης αποφάσεων του Ιδρύματος Μποδοσάκη ή/και του NGO SUPPORT CENTRE (Κύπρος), ούτε παρείχε ή θα παρέχει παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις τους στο πλαίσιο του Προγράμματος,
* δεν έχει προβεί ούτε θα προβεί, άμεσα ή μέσω τρίτων προσώπων, σε οποιαδήποτε πράξη ή παράλειψη που έχει ως στόχο α. την παραπλάνηση οποιουδήποτε προσώπου ή οργάνου του Ιδρύματος Μποδοσάκη ή/και του NGO SUPPORT CENTRE (Κύπρος), εμπλεκομένου σε οποιαδήποτε διαδικασία σχετική με το Πρόγραμμα, β. την απόκρυψη πληροφοριών από το Ίδρυμα Μποδοσάκη ή/και το NGO SUPPORT CENTRE (Κύπρος) και γ. τον εξαναγκασμό ή/και την αθέμιτη απόσπαση από το Ίδρυμα Μποδοσάκη ή/και το NGO SUPPORT CENTRE (Κύπρος) ρητής ή σιωπηρής συγκατάθεσης στην παραβίαση ή παράκαμψη νόμιμων ή συμβατικών υποχρεώσεων που σχετίζονται με το Πρόγραμμα,
* θα απέχει από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά του.
1. Περαιτέρω δηλώνω υπεύθυνα ότι:
* Μεταξύ αφενός του Φορέα που εκπροσωπώ και αφετέρου του Εταίρου του (εάν υπάρχει) δεν συντρέχει οποιαδήποτε κατάσταση (ακόμα και ενδεχόμενη) σύγκρουσης συμφερόντων, λόγω προσωπικών, οικογενειακών, οικονομικών, πολιτικών, επαγγελματικών ή άλλων σχέσεων μεταξύ των ιδίων, των μελών τους, των εταίρων τους, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών τους.
* Μεταξύ αφενός του Φορέα που εκπροσωπώ και του Εταίρου του (εάν υπάρχει) και αφετέρου του Ιδρύματος Μποδοσάκη ή/και του NGO SUPPORT CENTRE (Κύπρος) δεν συντρέχει οποιαδήποτε κατάσταση σύγκρουσης συμφερόντων (ακόμη και ενδεχόμενη), λόγω προσωπικών, οικογενειακών, οικονομικών, πολιτικών, επαγγελματικών ή άλλων σχέσεων μεταξύ των μελών, των εταίρων, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών του Φορέα που εκπροσωπώ ή/και του τυχόν Εταίρου του με όργανα, στελέχη της διοίκησης, μέλη του προσωπικού και εν γένει συνεργάτες του Ιδρύματος Μποδοσάκη ή/και του NGO SUPPORT CENTRE (Κύπρος) που εμπλέκονται καθ’ οιονδήποτε τρόπο στις διαδικασίες υλοποίησης του Προγράμματος.
* Μεταξύ αφενός του Φορέα που εκπροσωπώ ή/και του τυχόν Εταίρου του (εάν υπάρχει) και αφετέρου των προμηθευτών ή/και υπεργολάβων τους, δεν συντρέχει οποιαδήποτε κατάσταση σύγκρουσης συμφερόντων (ακόμη και ενδεχόμενη), λόγω προσωπικών, οικογενειακών, οικονομικών, πολιτικών, επαγγελματικών ή άλλων σχέσεων μεταξύ των μελών, των εταίρων, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών του Φορέα που εκπροσωπώ ή/και του τυχόν Εταίρου του με όργανα, στελέχη της διοίκησης, μέλη του προσωπικού και εν γένει συνεργάτες των προμηθευτών και υπεργολάβων.
* Δεν συντρέχει οποιουδήποτε άλλου τύπου ή αιτίας κατάσταση σύγκρουσης συμφερόντων (ακόμη και ενδεχόμενη) μεταξύ αφενός του Φορέα που εκπροσωπώ και αφετέρου του εταίρου του (εάν υπάρχει), αλλά και μεταξύ αφενός του Φορέα που εκπροσωπώ ή/και του τυχόν Εταίρου του και αφετέρου του Ιδρύματος Μποδοσάκη, του NGO SUPPORT CENTRE (Κύπρος), των προμηθευτών ή/και υπεργολάβων του Φορέα που εκπροσωπώ ή/και του τυχόν Εταίρου του, καθώς και εν γένει οποιουδήποτε άλλου προσώπου αντλεί περιουσιακά ή άλλης φύσεως οφέλη από την υλοποίηση του έργου.
* Ο Φορέας που εκπροσωπώ θα δηλώσει στο Ίδρυμα Μποδοσάκη, αμελλητί με την περιέλευση σε γνώση του, οποιαδήποτε κατάσταση (ακόμη και ενδεχόμενη) σύγκρουσης συμφερόντων.
1. Ο ως άνω Φορέας που εκπροσωπώ δίδει ήδη δια της παρούσας την άδεια στο Ίδρυμα Μποδοσάκη, στο σωματείο “NGO SUPPORT CENTRE” (Κύπρος) καθώς και στην «Ευρωπαϊκή Επιτροπή» το δικαίωμα να δημοσιεύσουν την επωνυμία και το λογότυπο/σήμα του, το αντικείμενο του επιχορηγούμενου Έργου, το ποσό της επιχορήγησης, καθώς και όποια άλλη συναφή πληροφορία αξιολογήσουν ότι χρήζει δημοσίευσης για την εξυπηρέτηση των σκοπών του Προγράμματος.
2. Ο ως άνω υπ’ εμού εκπροσωπούμενος Φορέας έχει λάβει πλήρη και σαφή γνώση της Ενημέρωσης περί Προστασίας Δεδομένων Προσωπικού Χαρακτήρα που αφορά στις δραστηριότητες επεξεργασίας προσωπικών στο πλαίσιο του Προγράμματος από τους από κοινού Υπευθύνους Επεξεργασίας, Ίδρυμα Μποδοσάκη και NGO SUPPORT CENTRE (Κύπρος), η οποία συνοδεύει την προκήρυξη του Προγράμματος και βρίσκεται αναρτημένη, ελευθέρως προσβάσιμη, στην ιστοσελίδα του Προγράμματος.
3. Ο ως άνω υπ’ εμού εκπροσωπούμενος Φορέας θα γνωστοποιεί με κάθε πρόσφορο μέσο σε όλα τα σχετιζόμενα με την υλοποίηση του Έργου πρόσωπα την Ενημέρωση περί Προστασίας Δεδομένων Προσωπικού Χαρακτήρα που αφορά στις δραστηριότητες επεξεργασίας προσωπικών στο πλαίσιο του Προγράμματος από τους από κοινού Υπευθύνους Επεξεργασίας, Ίδρυμα Μποδοσάκη και NGO SUPPORT CENTRE (Κύπρος), η οποία συνοδεύει την προκήρυξη του Προγράμματος και βρίσκεται αναρτημένη, ελευθέρως προσβάσιμη, στην ιστοσελίδα του Προγράμματος.
4. Ο ως άνω υπ’ εμού εκπροσωπούμενος Φορέας θα υλοποιήσει το επιλεγέν Έργο με απόλυτο σεβασμό στα προσωπικά δεδομένα όλων των σχετιζόμενων με την υλοποίηση της προσώπων και σε απόλυτη συμμόρφωση προς το οικείο κανονιστικό πλαίσιο (Γ.Κ.Π.Δ., ν. 4624/2019, κατευθυντήριες και νομολογία της ΑΠΔΠΧ κ.λπ.).
5. Ο ως άνω υπ’ εμού εκπροσωπούμενος Φορέας θα υλοποιήσει το Έργο δίχως να θίγονται καθ’ οιονδήποτε τρόπο δικαιώματα διανοητικής (πνευματικής και βιομηχανικής) ιδιοκτησίας οποιουδήποτε εμπλεκόμενου προσώπου ή/και τρίτων.
6. Ο ως άνω υπ’ εμού εκπροσωπούμενος Φορέας αναγνωρίζει ότι ως "ιστορικό" νοείται κάθε δεδομένο, τεχνογνωσία ή πληροφορία - ανεξαρτήτως μορφής ή φύσης (υλικό ή άυλο), συμπεριλαμβανομένων τυχόν δικαιωμάτων όπως τα δικαιώματα διανοητικής (πνευματικής και βιομηχανικής) ιδιοκτησίας, τα οποία: α) κατείχε ο Φορέας πριν υπογράψει τη σύμβαση επιχορήγησης και β) είναι αναγκαία για την υλοποίηση του Έργου ή την εκμετάλλευση των αποτελεσμάτων του.
7. Περαιτέρω, ο ως άνω υπ’ εμού εκπροσωπούμενος Φορέας αναγνωρίζει ότι ως "αποτελέσματα" που παράγονται στο πλαίσιο του Έργου, νοείται κάθε υλικό ή άυλο αποτέλεσμα του Έργου, ανεξάρτητα από τη μορφή ή τη φύση του, είτε μπορεί να προστατευθεί είτε όχι, καθώς και κάθε συνδεδεμένο δικαίωμα, συμπεριλαμβανομένων των δικαιωμάτων διανοητικής (πνευματικής και βιομηχανικής) ιδιοκτησίας και δεσμεύεται ότι τα αποτελέσματα δεν θα αποτελέσουν αντικείμενο εμπορικής – κερδοσκοπικής εκμετάλλευσης από τον ίδιο ή οποιοδήποτε τρίτο πρόσωπο.
8. O ως άνω υπ’ εμού εκπροσωπούμενος Φορέας παρέχει στο Ίδρυμα Μποδοσάκη, στο NGO SUPPORT CENTRE (Κύπρος), στην «Ευρωπαϊκή Επιτροπή» καθώς και στους άλλους συμμετέχοντες στην υλοποίηση του Έργου πλήρη και ακώλυτη πρόσβαση στο ιστορικό που προσδιορίζεται ως αναγκαίο για την υλοποίηση του Έργου. Ο ως άνω υπ’ εμού εκπροσωπούμενος Φορέας αναγνωρίζει ότι εάν το ιστορικό υπόκειται σε δικαιώματα τρίτων, ο ίδιος πρέπει να διασφαλίσει ότι είναι σε θέση να συμμορφωθεί με τις ως άνω υποχρεώσεις του όπως θα εξειδικευτούν στην οικεία σύμβαση επιχορήγησης. Ο ως άνω υπ’ εμού εκπροσωπούμενος φορέας αναγνωρίζει ότι το Ίδρυμα Μποδοσάκη, το NGO SUPPORT CENTRE (Κύπρος), καθώς και η «Ευρωπαϊκή Επιτροπή» έχουν το δικαίωμα να χρησιμοποιούν μη ευαίσθητες πληροφορίες σχετικά με το Έργο, υλικό και έγγραφα που λαμβάνουν από τον Φορέα (ιδίως περιλήψεις προς δημοσίευση, παραδοτέα, καθώς και κάθε άλλο υλικό, όπως εικόνες ή οπτικοακουστικό υλικό, σε έντυπη ή ηλεκτρονική μορφή) για σκοπούς πολιτικής, πληροφόρησης, επικοινωνίας, διάχυσης και δημοσιότητας, κατά τη διάρκεια του Έργου ή μετά από αυτήν.
9. O ως άνω υπ’ εμού εκπροσωπούμενος Φορέας χορηγεί ήδη δια της παρούσας δήλωσης στο Ίδρυμα Μποδοσάκη, στο NGO SUPPORT CENTRE (Κύπρος), καθώς και στην «Ευρωπαϊκή Επιτροπή» το δικαίωμα χρήσης του ιστορικού, των αποτελεσμάτων του Έργου, του υλικού, των εγγράφων και των πληροφοριών του Φορέα με τη μορφή δωρεάν, μη αποκλειστικής και αμετάκλητης παγκόσμιας άδειας χρήσης, η οποία περιλαμβάνει τα ακόλουθα δικαιώματα (ενδεικτικά):
10. **χρήση για ιδίους σκοπούς** [ιδίως τη διάθεσή τους σε πρόσωπα που εργάζονται για το Ίδρυμα Μποδοσάκη, το NGO SUPPORT CENTRE (Κύπρος), την «Ευρωπαϊκή Επιτροπή» ή για οποιαδήποτε άλλη υπηρεσία της ΕΕ (συμπεριλαμβανομένων των θεσμικών οργάνων, οργανισμών, γραφείων, υπηρεσιών κ.λπ.) ή όργανο ή οργανισμό κράτους μέλους της ΕΕ, την αντιγραφή ή την αναπαραγωγή τους εν όλω ή εν μέρει, σε απεριόριστο αριθμό, καθώς και την κοινοποίησή τους μέσω υπηρεσιών ενημέρωσης του Τύπου],
11. **διανομή στο κοινό** (ιδίως τη δημοσίευση σε έντυπη μορφή και σε ηλεκτρονική ή ψηφιακή μορφή, τη δημοσίευση στο διαδίκτυο, ως αρχείο με δυνατότητα λήψης ή χωρίς δυνατότητα λήψης, τη μετάδοση μέσω οποιουδήποτε καναλιού, τη δημόσια προβολή ή παρουσίαση, την κοινοποίηση μέσω υπηρεσιών πληροφόρησης του Τύπου ή τη συμπερίληψη σε ευρέως προσβάσιμες βάσεις δεδομένων ή ευρετήρια),
12. **επιμέλεια ή αναδιατύπωση** [συμπεριλαμβανομένης της συντόμευσης, της σύνοψης, της εισαγωγής άλλων στοιχείων (π.χ. μετα-δεδομένων, λεζάντες, άλλα γραφικά, οπτικά, ηχητικά ή κειμενικά στοιχεία), της εξαγωγής τμημάτων (π.χ. αρχεία ήχου ή βίντεο), της διαίρεσης σε τμήματα, της χρήσης σε συλλογή],
13. **μετάφραση,**
14. **αποθήκευση** σε έντυπη, ηλεκτρονική ή άλλη μορφή,
15. **αρχειοθέτηση**,
16. **επεξεργασία,** ανάλυση, συγκέντρωση του υλικού, των εγγράφων και των πληροφοριών που λαμβάνονται καιπαραγωγή παράγωγων έργων.
17. Ο ως άνω υπ’ εμού εκπροσωπούμενος Φορέας αναγνωρίζει ότι το Ίδρυμα Μποδοσάκη, το NGO SUPPORT CENTRE (Κύπρος), καθώς και η «Ευρωπαϊκή Επιτροπή» διατηρούν το δικαίωμα να εξουσιοδοτούν τρίτους να ενεργούν εξ ονόματός τους ή να παραχωρούν υπο-άδειες σε τρίτους για τους σκοπούς και τρόπους χρήσης που αναφέρονται πιο πάνω.
18. Ο ως άνω υπ’ εμού εκπροσωπούμενος Φορέας αναγνωρίζει ότι τα πιο πάνω δικαιώματα χρήσης χορηγούνται για όλη τη διάρκεια των σχετικών δικαιωμάτων βιομηχανικής ή πνευματικής ιδιοκτησίας.
19. Ο ως άνω υπ’ εμού εκπροσωπούμενος Φορέας αναγνωρίζει ότι, εάν το ιστορικό, τα αποτελέσματα του Έργου, το υλικό, τα έγγραφα ή πληροφορίες του Φορέα υπόκεινται σε ηθικά δικαιώματα ή περιουσιακά δικαιώματα τρίτων (συμπεριλαμβανομένων των δικαιωμάτων πνευματικής ιδιοκτησίας ή των δικαιωμάτων φυσικών προσώπων επί της εικόνας και της φωνής τους), ο ίδιος ο Φορέας οφείλει να διασφαλίζει την απόκτηση των απαραίτητων αδειών και εγκρίσεων από τους ενδιαφερόμενους κατόχους δικαιωμάτων, ώστε το Ίδρυμα Μποδοσάκη, το NGO SUPPORT CENTRE (Κύπρος), καθώς και η «Ευρωπαϊκή Επιτροπή» να ασκούν ακώλυτα τα πιο πάνω δικαιώματα χρήσης, άλλως σε περίπτωση που οποιοδήποτε πρόσωπο εναντιωθεί στην ως άνω χρήση υποχρεούται να αποκαθιστά κάθε συναφή ζημία του Ιδρύματος Μποδοσάκη, του NGO SUPPORT CENTRE (Κύπρος), καθώς και της «Ευρωπαϊκή Επιτροπής».
20. Ο Φορέας που εκπροσωπώ αναγνωρίζει ότι οφείλει να τηρεί εμπιστευτικά όλα τα δεδομένα, έγγραφα ή άλλο υλικό (σε οποιαδήποτε μορφή) που χαρακτηρίζονται εγγράφως ως ευαίσθητα ("ευαίσθητες πληροφορίες") στο πλαίσιο Προγράμματος.
21. Ο Φορέας που εκπροσωπώ δεσμεύεται να προσκομίσει πριν από την υπογραφή της οικείας σύμβαση επιχορήγησης (αλλά και κατά τη διάρκεια υλοποίησης του επιλεγέντος Έργου έως την πλήρη ολοκλήρωση του) όποια, ευλόγως αναγκαία, έγγραφα ζητηθούν από το Ίδρυμα Μποδοσάκη, και μεταξύ άλλων ενδεικτικά τα εξής :
22. Καταστατικό/συστατικό έγγραφο, νομίμως δημοσιευμένο, όπως τροποποιημένο ισχύει.
23. Πιστοποιητικό Πρωτοδικείου / Ειρηνοδικείου / ΓΕΜΗ ή άλλου μητρώου κατά περίπτωση, περί εγγραφής του σ’ αυτό και τροποποιήσεων του καταστατικού του.
24. Καρτέλες Στοιχείων (α) Μητρώου - Νομικού Προσώπου και (β) Στοιχεία Μητρώου Επιχείρησης από το TaxisNet.
25. Πρακτικά Εκλογής Διοικητικού Συμβουλίου, νόμιμων εκπροσώπων και λοιπών Καταστατικών Οργάνων (π.χ. Γενική Συνέλευση, Εποπτικό Συμβούλιο).
26. Οικονομικά έγγραφα όπως απολογισμούς, ισοζύγια, εκθέσεις ορκωτών ελεγκτών ή άλλα ισοδύναμα λογιστικά έγγραφα από τα οποία θα προκύπτουν τα συνολικά ακαθάριστα έσοδα του απ’ όλες τις πηγές (φορολογητέα- αφορολόγητα), όπως τα έγγραφα αυτά και τα φορολογικά έτη τα οποία αφορούν ορίζονται ειδικότερα στις Οδηγίες Υποβολής Αιτήσεων του Προγράμματος.
27. Με την πιο πάνω ιδιότητα μου έχω, δίχως οποιονδήποτε περιορισμό, την εξουσία για την υποβολή της παρούσας Υπεύθυνης Δήλωσης, της αίτησης για τη λήψη επιχορήγησης στο πλαίσιο του Προγράμματος, καθώς και για την υπογραφή της σχετικής σύμβασης επιχορήγησης για λογαριασμό του ως άνω Φορέα τον οποίο εκπροσωπώ.
28. Αναγνωρίζω πως σε περίπτωση που διαπιστωθεί με οποιοδήποτε πρόσφορο μέσο ότι οποιαδήποτε εκ των δηλώσεων που περιλαμβάνονται στην παρούσα τυγχάνει αναληθής – ανακριβής, ο Φορέας τον οποίο εκπροσωπώ ενδέχεται να απενταχθεί από το Πρόγραμμα, δια καταγγελίας της οικείας σύμβασης επιχορήγησης, με αποτέλεσμα να υποχρεούται να αποδώσει τυχόν εισπραχθέντα ποσά επιχορήγησης ως αχρεωστήτως καταβληθέντα ή/και να υποβληθεί και σε έτερα μέτρα – κυρώσεις που θα ορίζονται στη σύμβαση επιχορήγησης ή/και τον νόμο.
29. Ο Φορέας που εκπροσωπώ αναλαμβάνει την υποχρέωση, όπως εκάστοτε θα εκπροσωπείται, να ενημερώνει αμελλητί, εγγράφως και κατά τρόπο απολύτως αιτιολογημένο το Ίδρυμα Μποδοσάκη σε περίπτωση που οποτεδήποτε εις μέλλον, και δη κατά την εκτέλεση του Έργου έως και την πλήρη υλοποίηση του, επέλθει οποιαδήποτε μεταβολή σε ό,τι αφορά στις πιο πάνω δηλώσεις, εγγυήσεις και δεσμεύσεις που δίδει δια της παρούσας, αναγνωρίζω δε ότι σε περίπτωση που παραλείψει να προβεί στην αμέσως ανωτέρω γνωστοποίηση ενδέχεται να απενταχθεί από το Πρόγραμμα δια καταγγελίας της οικείας σύμβασης επιχορήγησης, με αποτέλεσμα να υποχρεούται να αποδώσει τυχόν εισπραχθέντα ποσά επιχορήγησης ως αχρεωστήτως καταβληθέντα ή/και να υποβληθεί και σε έτερα μέτρα – κυρώσεις που θα ορίζονται στη σύμβαση επιχορήγησης ή/και τον νόμο.
30. Ενεργώντας για λογαριασμό του πιο πάνω Φορέα που εκπροσωπώ, αναγνωρίζω ότι η παρούσα δήλωση μου, αλλά και η οικεία σύμβαση επιχορήγησης που θα συναφθεί για το επιλεγέν Έργο , διέπονται από το ελληνικό δίκαιο και για οποιαδήποτε διαφορά σε ό,τι αφορά στην εγκυρότητα, την ερμηνεία και την εφαρμογή των όρων τους αποκλειστικά αρμόδια για την επίλυση της θα είναι τα καθ’ ύλην αρμόδια Δικαστήρια της πόλης των Αθηνών.
31. Εν τέλει δηλώνω και αναγνωρίζω ρητά και ανεπιφύλακτα ότι η οικεία σύμβαση επιχορήγησης (συμπεριλαμβανομένων των Παραρτημάτων της) για το επιλεγέν Έργο μεταξύ του Φορέα Υλοποίησης που εκπροσωπώ, του Ιδρύματος Μποδοσάκη και του εκ τρίτου συμβαλλόμενου Εταίρου μου, θα υπογραφεί καθ’ όλα νόμιμα, έγκυρα και ισχυρά από τα εν λόγω μέρη νομίμως εκπροσωπούμενα απομακρυσμένα και με απλή ηλεκτρονική υπογραφή και δη με τη χρήση των ηλεκτρονικών εργαλείων της ηλεκτρονικής εφαρμογής DocuSign. Πιο συγκεκριμένα, το Ίδρυμα μέσω της εφαρμογής DocuSign θα αποστέλλει στις προσωπικές διευθύνσεις ηλεκτρονικού ταχυδρομείου (e-mails) των νομίμων εκπροσώπων των υπογραφόντων μερών (όπως αυτές θα έχουν δηλωθεί από τους ίδιους στο Ίδρυμα) το κείμενο της σύμβασης επιχορήγησης σε αρχείο μορφοτύπου pdf, οι εν λόγω νόμιμοι εκπρόσωποι θα λαμβάνουν ως εισερχόμενο μήνυμα το εν λόγω μήνυμα ηλεκτρονικού ταχυδρομείου – ειδοποίηση καθώς και το κείμενο της σύμβασης επιχορήγησης σε αρχείο μορφοτύπου pdf, θα «ανοίγουν» στον ηλεκτρονικό υπολογιστή τους το εν λόγω κείμενο της σύμβασης επιχορήγησης σε αρχείο μορφοτύπου pdf, θα μελετούν αυτό και εν συνεχεία θα εγκρίνουν ηλεκτρονικά το περιεχόμενο του αποδεχόμενοι την επιλογή “sign document” που θα αναδύεται σε ορισμένα προεπιλεγμένα σημεία του κειμένου της σύμβασης επιχορήγησης, και δη (αλλά όχι μόνο) στη Σελίδα Υπογραφών, όπως αυτό (το κείμενο της σύμβασης) θα προβάλλεται στο περιβάλλον της πιο πάνω εφαρμογής, υπογράφοντας έτσι το κείμενο της σύμβασης επιχορήγησης και τα Παραρτήματά του, αφού προηγουμένως εισάγουν τον ζητούμενο από την εφαρμογή ιδιαίτερο κωδικό αριθμό αυθεντικοποίησης υπογράφοντος, τον οποίο θα λαμβάνουν από την εφαρμογή μέσω SMS στον αριθμό κινητού τους τηλεφώνου (όπως οι αριθμοί αυτοί θα έχουν δηλωθεί από τους ίδιους στο Ίδρυμα). Με την ολοκλήρωση της εν λόγω διαδικασίας όλες οι σελίδες του κειμένου της σύμβασης επιχορήγησης (συμπεριλαμβανομένων των Παραρτημάτων της) σε αρχείο μορφοτύπου pdf θα φέρουν σήμανση μοναδικού Αριθμού Ταυτότητας Φακέλου DocuSign (DocuSign Envelope ID), ο οποίος (μοναδικός αριθμός) θα αποδίδεται αυτόματα από την πιο πάνω ηλεκτρονική εφαρμογή, ως στοιχείο μοναδικής ταυτότητας του υπογεγραμμένου ηλεκτρονικού εγγράφου. Επιπροσθέτως, επί του κειμένου της σύμβασης επιχορήγησης (συμπεριλαμβανομένων των Παραρτημάτων της) σε αρχείο μορφοτύπου pdf θα αποτυπώνονται αυτόματα από την εν λόγω εφαρμογή οι υπογραφές του εκάστοτε υπογράφοντος στα επιμέρους σημεία του ηλεκτρονικού εγγράφου, ήτοι τα σημεία όπου αναδύθηκε κατά την προσπέλαση του κειμένου η επιλογή “sign document” και αυτή έγινε ηλεκτρονικά αποδεκτή με τη χρήση των οικείων εργαλείων του ηλεκτρονικού υπολογιστή του εκάστοτε υπογράφοντος («ποντίκι» υπολογιστή κ.λπ.). Τέλος, με την ολοκλήρωση της πιο πάνω διαδικασίας, η εφαρμογή DocuSign θα παράγει αυτόματα μοναδικό Πιστοποιητικό Ολοκλήρωσής της (Certificate of Completion), το οποίο θα συνοδεύει το υπογεγραμμένο κείμενο της σύμβασης επιχορήγησης (συμπεριλαμβανομένων των Παραρτημάτων της) σε αρχείο μορφοτύπου pdf. Το εν λόγω Πιστοποιητικό Ολοκλήρωσης (Certificate of Completion) θα περιέχει στην αγγλική γλώσσα πληροφορίες που παράγονται αυτόματα από την εφαρμογή DocuSign και αφορούν σε γεγονότα που έλαβαν χώρα στο πλαίσιο της ηλεκτρονικής διαδικασίας υπογραφής, όπως οι χρόνοι προσπέλασης του ηλεκτρονικού εγγράφου από κάθε υπογράφον πρόσωπο, οι χρόνοι υπογραφής του ηλεκτρονικού εγγράφου από κάθε υπογράφον πρόσωπο, τα μέσα και γεγονότα αυθεντικοποίησης των υπογραφόντων προσώπων και συγκεκριμένα μεταξύ άλλων: signer events, in person signer events, agent delivery events, intermediary delivery events, certified delivery events, carbon copy events, witness events, notary events, envelope summary events, payments events, electronic recording and signature disclosure. Ήδη δια της παρούσας, αναγνωρίζω ρητά και ανεπιφύλακτα την εγκυρότητα, ακρίβεια, ορθότητα και αυθεντικότητα όλων των αυτόματα παραγόμενων πληροφοριών που θα περιέχονται στο εν λόγω μοναδικό Πιστοποιητικό Ολοκλήρωσης (Certificate of Completion), οι οποίες ουδόλως θα αμφισβητηθούν από εμένα ή/και τον Φορέα Υλοποίησης που εκπροσωπώ. Τέλος, αναγνωρίζω ρητά και ανεπιφύλακτα ότι η υπογραφή του κειμένου της σύμβασης επιχορήγησης και των Παραρτημάτων της απομακρυσμένα και με απλή ηλεκτρονική υπογραφή, μέσω της εν λόγω εφαρμογής DocuSign και ακολουθώντας την παραπάνω διαδικασία, θα έχει την ίδια νομική ισχύ, εγκυρότητα και εκτελεστότητα όπως θα είχε εάν η υπογραφή της είχε εκτελεστεί ιδιοχείρως επί εγγράφου σε φυσική μορφή, ενώ εκτυπωμένο αντίγραφο της ηλεκτρονικά υπογεγραμμένης κατά τα ανωτέρω σύμβασης επιχορήγησης (συμπεριλαμβανομένων των Παραρτημάτων της) καθώς και του προαναφερόμενου, αυτόματα παραγόμενου από την εφαρμογή Πιστοποιητικού Ολοκλήρωσης (Certificate of Completion) νόμιμα θα επικυρώνεται και μεταφράζεται στην ελληνική γλώσσα (όπου απαιτείται) από δικηγόρο και σε κάθε περίπτωση θα αποτελεί πλήρη απόδειξη της υπογραφής της και του περιεχομένου της από τον/την νόμιμο εκπρόσωπο του Φορέα Υλοποίησης που εκπροσωπώ, για λογαριασμό του τελευταίου.
32. Τέλος, δηλώνω ότι η παρούσα δήλωση μου θα συνιστά αναπόσπαστο σώμα της οικείας σύμβασης επιχορήγησης που θα υπογραφεί για το επιλεγέν Έργο μεταξύ του Ιδρύματος Μποδοσάκη, του Φορέα που εκπροσωπώ και του Εταίρου (εάν υπάρχει) ως εκ τρίτου συμβαλλόμενου.

Ο Δηλών - Η Δηλούσα

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. *Η παρούσα Δήλωση επέχει θέση ΥΠΕΥΘΥΝΗΣ ΔΗΛΩΣΗΣ του Ν. 1599/1986, το γνήσιο της υπογραφής του δηλούντος/ της δηλούσας εκπροσώπου θεωρείται μέσω gov.gr. και συνυποβάλλεται ηλεκτρονικά με την αίτηση προς λήψη Επιχορήγησης από το Πρόγραμμα “PREVENT – CERV DAPHNE” για το πιο πάνω Έργο/Δράση.*  [↑](#footnote-ref-1)
2. *Σύμφωνα με το άρθρο 2 της Συνθήκης «Η Ένωση εδράζεται στις αρχές του σεβασμού της ανθρώπινης αξιοπρέπειας, της ελευθερίας, της δημοκρατίας, της ισότητας, του κράτους δικαίου και του σεβασμού των ανθρωπίνων δικαιωμάτων, συμπεριλαμβανομένων των δικαιωμάτων των προσώπων που ανήκουν σε μειονότητες. Αυτές οι αρχές είναι κοινές στα Κράτη – Μέλη σε μία κοινωνία όπου υπερέχουν ο πλουραλισμός, οι μη δυσμενείς διακρίσεις, η ανοχή, η δικαιοσύνη, η αλληλεγγύη και ισότητα μεταξύ γυναικών και ανδρών.». Μεταξύ άλλων, η Χάρτα απαγορεύει «κάθε διάκριση βασιζόμενη στο φύλο, στη φυλή, στο χρώμα, στην εθνικότητα ή στην κοινωνική προέλευση, στα γενετικά χαρακτηριστικά, στη γλώσσα, στη θρησκεία ή στα πιστεύω ή σε οποιαδήποτε άλλη γνώμη, στη συμμετοχή σε μειονοτικές ομάδες, στην περιουσιακή κατάσταση, στη γέννηση, σε μειονεξίες, στην ηλικία ή στον σεξουαλικό προσανατολισμό».*  [↑](#footnote-ref-2)
3. <https://www.keepingchildrensafe.global/international-child-safeguarding-standards> [↑](#footnote-ref-3)